Syyskuussa 2019 Henttonen palasi ottelukohtaisella, marraskuun maaottelutaukoon asti ulottuvalla sopimuksella SaPKoon. Tämän jälkeen hän siirtyi 20. tammikuuta 2020 asti ulottuvalla sopimuksella SM-liigajoukkue Porin Ässiin. Siirron taustalla oli joukkueen tarve vahvistaa hyökkäystä mahdollisten alle 20-vuotiaiden MM-kilpailuihin lähtevien pelaajien paikkaajaksi. 4. tammikuuta Henttonen loukkaantui ottelussa Mikkelin Jukureita. Samassa kuussa hänen sopimustaan jatkettiin kuitenkin 15. helmikuuta asti, kun Ässät halusi ottaa vastuun Henttosen kuntoutumisesta. Kuntouduttuaan ja muutama päivä ennen sopimuksensa päättymistä hänen sopimustaan jatkettiin kauden 2019–2020 loppuun. Henttonen pelasi Ässissä kaikkiaan 16 runkosarjaottelua tehden kolme syöttöpistettä.